Diari Oficial de la Generalitat Valenciana


Sumari del DOGV 4326, del 02-09-2002 (2002/9272)

Informació pública del programa de desenvolupament de l'actuació integrada de la unitat d'execució 16/2 bis Dosser, del Pla General d'Ordenació Urbana de Cullera.
------------------------------------------------------------------------------------------------------------------------------------------------------------------

### Dades del document

Número de DOGV
:   4326

Data del DOGV
:   02-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9272


Organisme emissor
:   Ajuntament de Cullera

Tipus de document
:   Anunci

Informació pública del programa de desenvolupament de l'actuació integrada de la unitat d'execució 16/2 bis Dosser, del Pla General d'Ordenació Urbana de Cullera. [2002/F9272]
  
Pel Decret d'aquesta tinença d'Alcaldia de data 21 d'agost 2002, es va acordar sotmetre a exposició pública el programa de desenvolupament d'actuació integrada presentat per la mercantil Vivers Paterna, SL, consistent en memòria de programa i avantprojecte d'urbanització de la unitat d'execució 16/2 bis Dosser, del Pla General d'Ordenació Urbana de Cullera.
  
En virtut del que preveu l'article 46 de la Llei 6/1994, Reguladora de l'Activitat Urbanística, se sotmet a informació pública el programa de desenvolupament d'actuació integrada presentat, i es poden formular al·legacions i presentar alternatives tècniques diferents durant el termini de 20 dies comptats a partir del dia següent a la publicació d'aquest anunci en el Diari Oficial de la Generalitat Valenciana. Aquest termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar al tauler d'anuncis.
  
Igualment, aquells interessats a adquirir la condició d'agent urbanitzador podran presentar proposicions juridicoeconòmiques durant els cinc dies següents al venciment del termini anterior dels 20 dies d'exposició pública, i es procedirà a l'obertura de pliques en el següent hàbil a la conclusió del termini per a presentar-les.
  
Així mateix es fa constar que prèviament a la publicació del present anunci s'ha efectuat remissió d'avís a tots els titulars que consten en el cadastre com A afectats per l'actuació proposada. No obstant això, i de conformitat amb el que preveuen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, es comunica també, per mitjà del present anunci, que serà exposat al tauler d'edictes d'aquest ajuntament, en un diari no oficial i en el Diari Oficial de la Generalitat Valenciana l'exposició pública del citat programa de desenvolupament d'actuació integrada, a tots aquells titulars cadastrals o propietaris afectats que pogueren resultar desconeguts o les dades dels quals que figuren en el cadastre resulten errònies. Per això es fa menció expressa que la present actuació urbanística afecta tots aquells propietaris que tinguen els seus terrenys ubicats a la unitat d'execució 16/2 del Pla General d'Ordenació Urbana de Cullera. Hi figura com a titular cadastral desconegut el següent interessat:
  
- Ref. cadastral 6334392OF2247U7010PQ Sauverur Alphonse Jean Michel.
  
Les al·legacions que, si és el cas, es formulen seran presentades al Registre General d'Entrades de l'ajuntament, o per mitjà de qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú.